Mary E. Brunkow

Mary E. Brunkow (š. 1961) lii ovtâstumstaatâlâš molekyylbiolog já immunolog. Ive 2025 sun vuoitij oovtâst Fred Ramsdelláin já Shimon Sakaguchijn Nobel- fysiologia- teikkâ talhâstieđâpalhâšume kávnusijnis, main šoodâi uđđâ syergi: perifeerisâš tolerans.

 Eellim já škovlim 
Brunkow šoodâi ive 1961. Sun rávásmij Portlandist Oregonist Ovtâstum staatâin, mast sun juuđij St. Mary's Academyst. Siämmáá luvâttuvvâst sun valmâštui ive 1979.

Brunkow luuvâi molekyyl- já sellâbiologia Washington ollâopâttuvvâst, kost sun valmâštui tiettui kandidaatin ive 1983. Tastmaŋa sun luvâškuođij molekyylbiologia Princeton ollâopâttuvvâst, kost sun valmâštui vuoččin tiettui maisterin já te kanadalii professor Shirley M. Tilghman stivriimist nágáttâlâi tuáhtárin. Suu náguskirje Expression and function of the H19 gene in transgenic mice kieđâvuš tom, maht H19-geeni tiättoo já tuáimá säpligijn, moi geeniárbádâh lii muttum.

 Käldeeh 

Luokka:Ive 1961 šoddâmeh
Luokka:Nobel- fysiologia- teikkâ talhâstieđâpalhâšume vyeitteeh
Luokka:Ovtâstumstaatâliih immunologeh
Luokka:Ovtâstumstaatâliih molekyylbiologeh